Herbarium antiquum Danicum, carmine D. Oiigeri 

 Jacobæi adornatum, 



recensuit 

 Ove Dahl. 



Herbaria Regiæ Societatis Scientiarum Norvegicæ 

 perscrutanti inventus mihi est liber grandis, cui primis in 

 paginis vario colore pictum proœraii instar legitur: 



D. OLIGERI JACOBÆI 



Carmen 



In Herbarium vivum Filii dilectissimi Jacobi Jacobæi 

 simili huic adornatum Exemplari, 



et Plantis Daniæ nostræ inqvilinis refertum, 



Collectore Joachime Hallingio. 



Mentitur liber hic vestitum gramine campum 

 Et velut herboso cespite cuncta virent, 

 Exhilarant oculos heic undique & undique flores, 

 Et passim cultu versicolore nitent. 

 Frustra ergo tentas multum telluris obire, 

 Qui genera herbarum plurima nosse cupis, 

 Aut lassare pedes perque invia et avia ferri, 

 Et læsa hamatis membra referre rubis. 



